政務職系

政務職系又叫政務主任、政務官，係香港公務員職系一種，屬於專業嘅管理通才，喺香港政府入面擔當重要角色。AO會定期被派到決策局同部門擔任唔同職位，負責制定政府政策，被視為係晉身首長級公務員嘅踏腳石。絕大部分政務主任都可以晉升首長級政務官，而大部分現任高層首長級公務員都係嚟自政務職系。

入職條件
政務主任入職條件好高，申請人首先要：
持有香港本地大學頒授嘅一級或二級榮譽學士學位或同等學歷；或持有香港任何一所大學頒授嘅學士以上嘅學位，或具備同等學歷，而其整體嘅學歷資格要同一級或二級榮譽學士學位相若；
喺政府綜合招聘考試入面，英文運用、中文運用都要攞到第二級成績，並且喺能力傾向測試卷入面攞到合格成績。

仲要喺聯合招聘考試入面，中文同英文寫作試卷入面攞到合格成績，兼且通過三個回合嘅面試。最後，申請人喺獲聘嗰陣須要係香港永久居民兼且喺香港居住滿七年。

編制同薪酬

成立歷史
1968年，各區民政主任辦事處成立，隸屬華民政務司署，市區劃分為10個區域，4個喺港島，6個喺九龍，各區域由1個政務主任主管，帶領多個聯絡主任推行各項工作。民政主任向公眾說明政府政策同實際行政，向當局報告社會人士嘅反應，同街坊以及其他地區組織保持密切聯絡，喺佢主管嘅區域入面協調政府嘅活動，安排暑期青年活動，向公眾提供諮詢同投訴嘅服務。

攷

香港公務員政務職系
政務主任/行政主任聯合招聘考試
香港大學政府職位空缺查詢系統

AO